मेजर बलबीर सिंह ‘भसीन‘ की कहानियाँ, समाज में निरंतर घट रही घटनाओं और यथार्थ का सत्य चित्रण प्रस्तुत करती हैं। किंतु उनमें शुष्क यथार्थ नहीं,जीवन को मूल्यवान बनाने वाले आदर्श और पुलकनकारी काव्य–कल्पनाएँ भी दिखाई देती हैं, जो किसी कथा को पठनीयता प्रदान करती हैं। इनकी कहानियाँ भी इनकी कविताओं की तरह आशावादी और शुभ संदेश वाहिकाएं हैं। यह बातें आज यहाँ बिहार हिंदी साहित्य सम्मेलन में मेजर भसीन के लघु–कथा संग्रह, ‘एक सौ लघु कथाएँ‘ के लोकार्पण के पश्चात पुस्तक पर राय देते हुए वक्ताओं ने व्यक्त किए।